নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) শরীরচর্চা শিক্ষা বিভাগের উদ্যোগে আয়োজিত “আন্তঃবিভাগ সফ্টবল ক্রিকেট প্রতিযোগিতা-২০১৬” এর ফাইনাল খেলা ও পুরস্কার বিতরণী অনুষ্ঠান ৪ অক্টোবর বিকালে নোবিপ্রবি কেন্দ্রীয় খেলার মাঠে অনুষ্ঠিত হয়েছে। উপাচার্য প্রফেসর ড. এম অহিদুজ্জামান প্রধান অতিথি হিসেবে উপস্থিত থেকে বিজয়ীদের হাতে পুরস্কার তুলে দেন। এ উপলক্ষে আয়োজিত অনুষ্ঠানে শরীরচর্চা শিক্ষা অফিসের ভারপ্রাপ্ত পরিচালক পলাশ কর্মকারের সভাপতিত্বে অন্যান্যের মধ্যে বিশেষ অতিথি হিসেবে উপস্থিত ছিলেন প্রো-ভিসি প্রফেসর ড. মো. আবুল হোসেন, রেজিস্ট্রার প্রফেসর মমিনুল হক, প্রক্টর মো. মুশফিকুর রহমান, শিক্ষক সমিতির সভাপতি মেহেদি মাহমুদুল হাসান, সাধারণ সম্পাদক মো. রুহুল আমিন ও অফিসার্স এসোসিয়েশনের সভাপতি তারেক মো. রাশেদ উদ্দিনসহ হলের প্রভোস্ট, বিভিন্ন বিভাগ এবং ইনস্টিটিউটের চেয়ারম্যান ও পরিচালক শিক্ষক-শিক্ষার্থী, কর্মকর্তা-কর্মচারীবৃন্দ।